Diari Oficial de la Generalitat Valenciana


Sumari del DOGV 8056, del 06-06-2017 (2017/4777)

RESOLUCIÓ de 30 de maig de 2017, del president del Consell Jurídic Consultiu de la Comunitat Valenciana, de supressió del fitxer informatitzat de dades de caràcter personal relatiu a les gravacions de les sessions del Ple del Consell Jurídic Consultiu.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/05/30/(1)/dof/vci/html**

### Dades del document

Número de DOGV
:   8056

Data del DOGV
:   06-06-2017

Secció del DOGV
:   I. DISPOSICIONS GENERALS

Número del document
:   2017/4777


Data del document
:   30-05-2017

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * legislació
    * base de dades
    * dades personals

RESOLUCIÓ de 30 de maig de 2017, del president del Consell Jurídic Consultiu de la Comunitat Valenciana, de supressió del fitxer informatitzat de dades de caràcter personal relatiu a les gravacions de les sessions del Ple del Consell Jurídic Consultiu. [2017/4777]  
La Llei orgànica 15/1999, de 13 de desembre, de protecció de dades de caràcter personal (d'ara en avant, LOPD), arreplega un conjunt de mesures per a garantir i protegir, respecte al tractament de les dades personals, les llibertats públiques i els drets fonamentals de les persones físiques, i especialment el seu honor i intimitat personal i familiar.  
  
D'acord amb l'article 2 apartat primer de la LOPD aquesta garantia i protecció resulta aplicable a les dades de caràcter personal registrats en suport físic, que els faça susceptibles de tractament, i a tota modalitat d'ús posterior d'aquestes dades pels sectors públic i privat.  
  
En compliment d'aquestes previsions normatives, mitjançant la Resolució de 10 de gener de 2017, del president del Consell Jurídic Consultiu de la Comunitat Valenciana, es van refondre tots els fitxers de dades personals existents en l'àmbit d'aquesta institució estatutària, entre els quals s'arreplegava en el seu annex el fitxer de gravacions de les sessions del Ple del Consell Jurídic Consultiu. No obstant això, el Ple d'aquest Consell Jurídic, en la seua sessió de 10 de maig d'enguany, va adoptar l'acord que, amb caràcter general, no es graven les sessions del Ple, com també que es donara de baixa el fitxer de dades de caràcter personal corresponent.  
Per tant, atés que segons l'article 20 de la LOPD, la creació, modificació o supressió dels fitxers de les Administracions Públiques només podran fer-se per mitjà de disposició general publicada en el Boletín Oficial del Estado o diari oficial corresponent, i d'acord amb el que disposa l'article 20 apartats e) i i) del Reglament del Consell Jurídic Consultiu de la Comunitat Valenciana, aprovat pel Decret del Govern Valencià 138/1996, de 16 de juliol, resolc:  
  
  
Primer  
Suprimir el fitxer de dades de caràcter personal relatiu a les gravacions de les sessions del Ple del Consell Jurídic Consultiu que apareix arreplegat en l'apartat 2 de l'annex de la Resolució de 10 de gener de 2017, del president del Consell Jurídic Consultiu de la Comunitat Valenciana, sobre creació d'un nou fitxer informatitzat de dades de caràcter personal i sobre la refosa de tots els fitxers de dades personals existents en l'àmbit del Consell Jurídic.  
  
Segon  
La supressió del fitxer serà notificada a l'Agència Espanyola de Protecció de Dades per a la corresponent cancel·lació de la inscripció en el Registre General de protecció de dades a què es refereix l'article 39.2.a de la LOPD.  
  
València, 30 de maig de 2017.- El president en funcions del Consell Jurídic Consultiu: José Díez Cuquerella.


Còpia Permalink ELI